Περιήγηση+στον+ιστό

Για να μπορείτε να ταξιδεύετε στον ιστό αρκεί να ξέρετε δύο πραγματάκια. Το πρώτο είναι να μπορείτε να πηγαίνετε απευθείας σε μία ιστοσελίδα της οποίας γνωρίζετε τη διεύθυνση και το οποίο ήδη γνωρίζετε από προηγούμενη ενότητα. Το δεύτερο είναι να μπορείτε να μεταφέρεστε από μία ιστοσελίδα σε μία άλλη.
 * ~ [[image:internetbasics130/εικόνα 2.jpg width="83" height="83" align="center"]] ||~ Πάμε μια βόλτα να φυλλομετρήσουμε; ||

Είπαμε νωρίτερα ότι ο Παγκόσμιος Ιστός είναι μία ομάδα από σελίδες με πληροφορίες, σκορπισμένες σε όλο τον κόσμο, και συνδεδεμένες μεταξύ τους. Κάθε ιστοσελίδα μπορεί να είναι ένας συνδυασμός κειμένου, ήχων, εικόνων, βίντεο και άλλων στοιχείων. Αυτό όμως που κάνει τις ιστοσελίδες ενδιαφέρουσες είναι το γεγονός ότι περιέχουν **υπερσυνδέσμους** ή απλώς συνδέσμους. Κάθε σύνδεσμος παραπέμπει σε κάποια άλλη ιστοσελίδα και όταν πατάτε σε κάποιο σύνδεσμο ο φυλλομετρητής σας μεταφέρει στην αντίστοιχη ιστοσελίδα. Οι συνδεδεμένες ιστοσελίδες μπορεί να βρίσκονται οπουδήποτε στον κόσμο. Έτσι αφού βρεθείτε στον παγκόσμιο ιστό μπορείτε να καταλήξετε να διαβάζετε ιστοσελίδες που βρίσκονται από τη Νέα Υόρκη μέχρι την Ιταλία και από το Μαρόκο μέχρι το Σύδνεϋ. Και για κάθε τέτοιο άλμα αρκούν μερικά κλάσματα του δευτερολέπτου. Αυτό το σύστημα των αλληλοσυνδεόμενων εγγράφων είναι γνωστό ως **υπερ-κείμενο**.

Άρα η μετακίνηση από τη μια ιστοσελίδα στην άλλη είναι εύκολη υπόθεση. Πατάτε σε έναν σύνδεσμο που σας κινεί το ενδιαφέρον. Το υπογραμμισμένο κείμενο και οι εικόνες με μπλε περίγραμμα είναι σύνδεσμοι. Οτιδήποτε μοιάζει με κουμπί μάλλον είναι σύνδεσμος. Όταν δείχνετε σε έναν σύνδεσμο, μπορείτε να το καταλάβετε από το δείκτη του ποντικιού που μεταμορφώνεται σε ένα μικρό χεράκι.

Ανοίξτε μία νέα καρτέλα και πληκτρολογήστε τη διεύθυνση [|www.prasinipriza.com]. Πατήστε Enter για να δείτε τα περιεχόμενα της ιστοσελίδας. Για να εξασκηθείς στους υπερσυνδέσμους μετακίνησε το δείκτη του ποντικιού πάνω στην ιστοσελίδα και παρατήρησε σε ποια σημεία γίνεται χεράκι. Πάτησε πάνω σε έναν υπερύνδεσμο για να μεταφερθείς στο συγκεκριμένο θέμα.